**Zmluva o preprave a o podmienkach bezhotovostného platobného styku**

**v osobnej preprave**

uzatvorená v zmysle § 269 odsek 2 a násl. Obchodného zákonníka č. 513/1991 Zb. v znení neskorších predpisov

**Zákazník**

V zastúpení:

Sídlo:

Zapísaný v registri:

IČO :

DIČ:

IČ DPH:

Číslo telefónu:

Bankové spojenie:

IBAN:

(ďalej len „zákazník“)

**Dopravca:** **Železničná spoločnosť Slovensko, a. s.**

Sídlo: Rožňavská 1, 832 72 Bratislava

Štatutárny orgán: predstavenstvo

V zastúpení: Mgr. Filip Hlubocký, predseda predstavenstva

 Dipl.- Ing. Patrik Horný, podpredseda predstavenstva

Osoby oprávnené k podpisu: Ing. Karol Martinček, člen predstavenstva a riaditeľ úseku obchodu

 Ing. Eva Surovičová, riaditeľka sekcie logistiky

Registrácia: Okresný súd Bratislava I, Oddiel : Sa, Vložka číslo : 3497/B

IČO: 35 914 939

DIČ: 2021920076

IČ DPH: SK 2021920076

Číslo telefónu: 02 / 2029 7128 Fax: 02 / 4445 5903

Bankové spojenie: Všeobecná úverová banka, a.s.

IBAN: SK25 0200 0000 0022 3530 4454

SWIFT: SUBASKBX

(ďalej len „dopravca“)

uzatvárajú nasledovnú zmluvu:

1. Predmetom tejto zmluvy je predaj cestovných dokladov za prepravné výkony a ostatné služby v osobnej preprave uskutočnené dopravcom, ktorých bližšia špecifikácia bude uvedená v objednávke.
2. Zákazník sa zaväzuje zaplatiť za cestovné doklady podľa objednávky a platby realizovať na základe doručených faktúr vystavených dopravcom - Sekciou účtovníctva a daní. Zákazník sa zaväzuje realizovať platbu prostredníctvom bankového spojenia uvedeného vo vystavenej faktúre a pod variabilným symbolom, ktorý je zhodný s číslom vystavenej faktúry.
3. Dopravca si vyhradzuje právo odovzdať zákazníkovi cestovné doklady až po uhradení faktúry za predmetné cestovné doklady týkajúce sa danej objednávky.
4. Dopravca si vyhradzuje právo v prípade potreby pre splnenie daňovej legislatívy vystaviť zálohové faktúry a následné vyúčtovacie faktúry na prepravné výkony a ostatné služby v osobnej preprave.
5. V prípade, že platba bude zákazníkom poukázaná na príslušný účet dopravcu pod nesprávnym variabilným symbolom, dopravca bude považovať platbu za nezrealizovanú. Dopravca sa zaväzuje oznámiť zákazníkovi, že platba bola zrealizovaná pod nesprávnym variabilným symbolom, bezodkladne po jej uskutočnení.
6. Splatnosť faktúry je 14 dní odo dňa vystavenia faktúry. V prípade neuhradenia faktúry v termíne splatnosti, účtuje dopravca úrok z omeškania za každý kalendárny deň oneskorenia platby vo výške podľa ustanovenia § 369 ods. 1 Obchodného zákonníka.
7. V prípade, že zákazník poruší ustanovenia bodu 1 tejto zmluvy a tým vzniknú dopravcovi voči nemu pohľadávky po lehote splatnosti, dopravca si vyhradzuje právo na :
8. realizáciu platieb v hotovosti,
9. pozastavenie prijímania ďalších objednávok na prepravu,
10. iné opatrenia v súlade s Obchodným zákonníkom.
11. Zákazník sa zaväzuje, že pri zmene svojich údajov uvedených v tejto zmluve, a to :
	* + názvu
		+ sídla
		+ IČO
		+ DIČ
		+ IČ DPH
		+ bankového spojenia

bezodkladne oznámi túto zmenu dopravcovi, Sekcii služieb zákazníkom, Rožňavská 1, 832 72 Bratislava s ktorým spísal túto zmluvu a zároveň na adresu: Sekcia účtovníctva a daní, (prac. Letná 42) Pri bitúnku 2, 040 01 Košice

1. Zákazník sa zaväzuje poskytnúť dopravcovi zoznam osôb (meno, priezvisko, číslo OP)

 oprávnených na preberanie cestovných dokladov v osobnej pokladnici. Zoznam zamestnancov tvorí súčasť zmluvy. Za aktuálnosť zoznamu osôb zodpovedá zákazník.

1. Dopravca v súlade s ustanovením § 10 ods.3 písm. b), zákona č. 122/2013 Z.z. o ochrane osobných údajov v platnom znení spracúva osobné údaje nevyhnutné na plnenie tejto zmluvy v informačnom systéme a zaväzuje sa , že neposkytne informácie o zákazníkovi tretím osobám.
2. Zmluva sa vyhotovuje v štyroch exemplároch, po dvoch exemplároch dostane každá zo zmluvných strán. Zmena údajov zákazníka v zmysle bodu 8 tejto zmluvy je dôvodom na vyhotovenie dodatku k zmluve. Dodatok musí byť podpísaný obidvomi zmluvnými stranami.
3. Obidve zmluvné strany sú oprávnené zmluvu písomne vypovedať. Výpoveď sa zasiela doporučene na adresu sídla zmluvnej strany. Výpovedná lehota je 1 mesiac a začína plynúť dňom nasledujúcim po doručení výpovede a končí posledným dňom nasledujúceho kalendárneho mesiaca. Zásielka s výpoveďou sa považuje za doručenú aj vtedy, ak bola vrátená ako nedoručiteľná. Zmluva v tomto prípade zaniká nasledujúci deň po jej vrátení.
4. Dopravca si vyhradzuje právo odstúpiť od zmluvy bez dodržania výpovednej lehoty v prípade, ak je zákazník v konkurznom konaní alebo v prípade vstupu do likvidácie. Zmluva zaniká dňom nasledujúcim po doručení odstúpenia od zmluvy. Zásielka s výpoveďou sa považuje za doručenú aj vtedy, ak bola vrátená ako nedoručiteľná. Zmluva zaniká nasledujúci deň po jej vrátení.
5. Zmluva nadobúda platnosť a účinnosť dňom podpisu obidvoch zmluvných strán a uzatvára sa na dobu neurčitú.

V ......................., dňa...................... V Bratislave, dňa..............................

**za zákazníka:** **za dopravcu:**

 .........................................................

 **Ing. Karol Martinček**

 člen predstavenstva a riaditeľ úseku obchodu

 Železničná spoločnosť Slovensko, a.s.

 ........................................................

 **Ing. Eva Surovičová**

 riaditeľka sekcie logistiky

 Železničná spoločnosť Slovensko, a. s.

**Zoznam oprávnených osôb**

k Zmluve o preprave a o podmienkach bezhotovostného platobného styku v osobnej preprave

Osoba oprávnená na preberanie cestovných dokladov v osobnej pokladnici v zmysle bodu 9 uzatvorenej a  platnej Zmluvy o preprave a o podmienkach bezhotovostného platobného styku v osobnej preprave:

Meno a Priezvisko: Číslo OP:

..................................................... ...................................

..................................................... ...................................

..................................................... ...................................

..................................................... ...................................